Ørsta

Ørsta er en kommune på Sunnmøre i Møre og Romsdal. Den grenser i øst til Sykkylven og Stranda, og i sørvest til Volda. I nordvest grenser kommunen til Ulstein via Eiksundtunnelen. Nord for Vartdalsfjorden ligger kommunene Hareid og Sula. Kommunesenteret heter også Ørsta, tidligere kalt Ørstavik og tettstedet hadde 7 252 innbyggere per 1. januar 2022.
Andre bygder i kommunen er: Hovdebygda, Sæbø, Vartdal, Nordre-Vartdal og Barstadvik.
Bjørke og Viddal ble i 2018 vedtatt overført til Volda kommune fra 1. januar 2020.Nåværende Ørsta kommune ble opprettet i 1964 ved en sammenslåing av 3 tidligere kommuner: Ørsta, Vartdal og Hjørundfjord.
Naturen omfatter Sunnmørsalpene og mange fjorder.


== Næring ==
Kommunen har en variert industri, særlig møbelindustri, teko-industri, elektroteknisk og mekanisk industri. Flyplassen, Ørsta-Volda lufthamn, Hovden, ligger ca. 5 km fra sentrum.
I tillegg til tradisjonell industri har jordbruk, fiske og havbruk vært de viktigste næringene i Ørsta. Blant de viktigste bedriftene er VikØrsta AS, Vartdal Plast, Marine Harvest og Fora Form. Fiskebåtene er særlig lokalisert til Vartdal, der fiske tradisjonelt har vært viktig.
I Vartdalsfjorden og Hjørundfjorden er det oppdrett av laks og torsk. I tillegg har kommunen landbaset settefiskproduksjon på Ytre-Standal. Jordbruk er mest representativt i de største dalene: Bondalen, Follestaddalen og Åmdalen.
Av kulturelle attraksjoner er det naturlig å nevne Ivar Aasen-tunet, som ble åpnet i 2000.


== Politikk ==


=== Kommunestyrevalget 2019 ===


=== Kommunestyrevalget 2015 ===
Ved kommunevalget i 2015 var det 8174 stemmeberettigede i kommunen. Avgitte stemmer var 4661, d.v.s. 57,2 prosent. Kommunestyret hadde 33 representanter. For perioden 2015-2019 var åtte politiske partier representert.

Senterpartiet - 8 mandater (23,2 prosent)
Høyre - 7 mandater (22,2 prosent)
Arbeiderpartiet - 5 mandater (15,3 prosent)
Fremskrittspartiet - 5 mandater (14,8 prosent)
Kristelig Folkeparti - 4 mandater (11,4 prosent)
Venstre - 2 mandater (6,0 prosent)
Sosialistisk Venstreparti - 1 mandat (3,6 prosent)
Miljøpartiet De Grønne - 1 mandat (3,5 prosent)Stein Aam (Sp) var ordfører fra 2015. Karen Høydal (Ap) var varaordfører.
Kilde: Regjeringen.no - kommunevalget 2015


== Natur i Ørsta ==


=== Elver ===
Bondalselva
Ørstavelva


=== Fjorder ===
Ørstafjorden
Hjørundfjorden
Vartdalsfjorden
Storfjorden


=== Sunnmørsalpene ===
Kolåstinden
Molladalen med
– Randers topp
– Slingsbys topp
– Mohns topp
– Bladet
– Giganten
– Jønshornet - Ramoen
Råna
Skårasalen
Slogen
Geithornet


=== Vann ===
Lygnstøylvatnet
Vatnevatnet
Dalsvatnet
Kvanndalsvatnet
Hovdevatnet


== Kjente ørstinger ==
Sivert Aarflot (1759–1817), folkeopplysningsmann
Berthe Canutte Aarflot (1795–1859), forfatter
Ivar Aasen (1813–1896), dikter, språkforsker, målmann
Anders Hovden (1860–1943), dikter, prest
Andreas Haavoll (1869–1958), redaktør og nynorskforkjemper
Karl Straume (1877–1968), kunstmaler og grafiker
Rasmus Straume, lærer og kunstmaler (1877–1957)
Sigvard Engeset (1885-1974), salmedikter
Rolf Juell Gleditsch (1892–1984), kunstmaler
Njål Hole (1914–1988), professor i fysikk ved NTH i Trondheim
Marie Takvam (1926–2008), forfatter
Per Hovdenakk (1935–2016), kunsthistoriker, direktør ved Henie Onstad Kunstsenter 1989–1996
Knut Skram (1937-), operasanger
Terje Aasen (1943–), miljøverner, fylkesmiljøvernsjef i Hordaland 1982–2013
Nils E. Øy (1946–), redaktør, generalsekretær i Norsk Redaktørforening 1996–2013
Aud Blankholm (1947–), tidl. generalsekretær i Norsk Sykepleierforbund
Torbjørn Digernes (1947–), sivilingeniør, professor ved NTNU i Trondheim
Sture Rogne (1947-), programredaktør i NRK
Roar Hagen (1954–), avistegner og bokillustratør
Arill Riise (1958–), journalist, programleder i NRK og TV 2
Jon Hustad (1968-), kommentator i Dag og Tid, programleder i TV 2
Gunnhild Øyehaug (1975–), forfatter.
Kristine Eikrem Engeset (1988–), friidrettsutøver
Vassendgutane (1996–), countrygruppe
Side Brok, rap-gruppe
Rotlaus, musikkgruppe


== Referanser ==


== Eksterne lenker ==
(nn) Offisielt nettsted 
(en) Ørsta – kategori av bilder, video eller lyd på Commons 
(no) Ørsta i Store norske leksikon
Kommunefakta Ørsta - Statistisk sentralbyrå